காதல் வேர்

காதல் வேர் அணு ஒரு தலை ஆண் காதலில் பழகிய சமுதாயம் ! பெண் காதல் காவியம் படைக்கும் அதிசயம் கண்டால் என்ன?! இரவுக்காக வாழ்ந்துவிட்டு இறந்து போகும்! விட்டில் பூச்சியின் ஆயுள் போதும் எனக்கு ! உன் உறவுக்காக வாழ்ந்துவிட்டு இறந்து போக.! இதுவரை தோற்றதில்லை யாரிடமும்! உன் கடைவிழிப்பார்வையில் தோற்றுப்போவேன்! என்று கனாவும் கூட கண்டதில்லை.! 'உனக்காகவே வாழ்கிறேன்' என்று நீ கூறிய போதும் ! பொருந்தாக் காதல் என்று கூறி பொய்யாய் தேற்றிக் கொண்டு ! திரையிட்டுக் கொண்டேன் இதயத்திற்கு.! இன்று நீ விலகி நிற்க, தடைகளை தாண்டி ! தேடி வருகிறேன் உன் இதயவாசல் நோக்கி.! இதயவலி என்பது உடல் சார்ந்த வலி என்றே நினைத்திருந்தேன்;! இதயவலி என்பது நேசித்தவரை இழப்பதால் ! உண்டாகும் உயிர்வலி என்று அனுபவத்தால் ! உணர்ந்து கொண்டேன். ! உன்னைக் கடந்து போகையில் களவு போகிறேன் நான்.! என் பேர் சொல்லி அழைக்கையில் உன் அடிமை ஆகிறேன் நான்.! 'இது உனக்கு' என்று தரும் போது மகுடம் அணிகிறேன் நான்.! உன் பார்வை கிடைப்பதால் புதிதாய் பிறக்கிறேன் நான். ! ஒருமுறை பார்ப்பதுபோல்; மறுமுறை ஏற்கமாட்டாயா ! உன் முன்னே! எதையோ கேட்பது போல் நின்று ஒரு நொடியேனும் ! உன் விழித்திரைகளில் என்னைக் கண்டுபிடித்துக் கொள்வதில் ! கொள்ளை மகிழ்வு எனக்கு. ! நாம் இருவரும் இவ்வுலகை வலம் வர வேண்டும் ! தனிமையில் - நாம் மட்டுமே நம்மோடு;! சொர்க்கம் கொண்டு வரும் உன் உறவோடு ! விளையாடித் திளைத்திருக்க வேண்டும். ! காதல் கொடியது என்று கொடி பிடித்து! இன்று உன்னைப் பிடிக்க ! கை நழுவியது என் கொள்கை.! யாரை நீ விரும்பினாலும் - நம்புவேன்! நான் உன் தனித்துவம் என்று! உலகம் சுற்ற ஆசையில்லை! காசு பணம் தேவையில்லை ! சொகுசு வாழ்க்கை பிடிக்கவில்லை ! மா, பலா இனிக்கவில்லை ! என்னை சிறைப்பிடித்து உன் ! இதயக் கூட்டினில் அடைத்துக் கொள்ளேன் ! வாழ்ந்துவிட்டு போகிறேன் இந்த ஒரு ஜென்மமேனும்.! 'ஸ்ரீராமஜெயம்' எழுத மாங்கல்யம் கிட்டும் என்றார்கள் ! உன் நாமமே ஜெயம் என்று சுவாசித்துக் கொண்டிருப்பதை ! எப்படி சொல்வேன் இந்த உலகிற்கு.! மண ஆசை இல்லை - பிற ஆண்கள் ! பிடிக்கவில்லை.! மன ஆசை உண்டு - அதில்! உனக்கு மட்டுமே இடம் உண்டு. ! உன் மாற்றத்தால் வருந்தி வாடும் ! என் மனதின் நோயால் ! உடலில் பசலை படர்ந்திருப்பதை ! உணராமலா இருக்கிறாய்?! ஒரே ஒரு முறை காதல் கண் கொண்டு பார்க்கமாட்டாயா ! ஏழு ஜென்மங்கள் வாழ்ந்து காட்டுவேன் உனக்காக.! விண்ணில் பறந்தாலும் ! மண்ணில் புதைந்தாலும் ! என் ஜீவன் உன்னை மட்டுமே தேடும். ! என்னவனின் கூர்மை விழிகளே ! என் காதலை அவன் இதயத்திடம் சொன்னால் என்ன? ! சிந்தைகளை களவாடிய என் ! ஜீவனே, தேற்றுவாயா என்னை உன் காதல் மருத்துவத்தால்